Deputatul PSD Eugen Nicolicea a afirmat miercuri că parlamentarul USR Cosette Chichirău i-a transmis că "se va ocupa personal" ca el să intre la pușcărie.

b9816270-d82e-4030-98fc-633d1d4f5be3

"După ce a avut un comportament jalnic în ultima perioadă, doamna Cosette Chichirău a venit personal la mine să îmi transmită că se va ocupa personal să intru la pușcărie. Probabil că are ea anumite pârghii", a spus Nicolicea, în plenul Camerei Deputaților.

"Majoritatea nu mai poate câștiga nici măcar prin voturi. Deși aveți majoritatea aici și puteți supune orice la vot, azi dimineață s-a produs un abuz incalificabil. Domnul Nicolicea nu a introdus amendamentele pe un raport pentru modificarea regulamentului. Este un abuz care se sancționează penal și am vrut să-i transmit personal că nu a introdus amendamentele noastre care au fost înregistrate. Ați făcut această modificare prin abuz și veți plăti pentru aceasta", a replicat Chichirău.

AGERPRES/(A — autor: Dana Piciu, editor: Claudia Stănescu)